Diari Oficial de la Generalitat Valenciana


Sumari del DOGV 2512, del 22-05-1995 (1995/834775)

RESOLUCIÓ de 9 de maig de 1995, de la Direcció General de la Funció Pública, per la qual es convoca el concurs general de trasllats núm. 4/95-FE, per a la provisió de llocs de treball de naturalesa funcionarial, sector d'administració especial, grup A, llicenciatura en Ciències Físiques, tècnic mediambiental, i grup C, agent de qualitat ambiental.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2512

Data del DOGV
:   22-05-1995

Secció del DOGV
:   AUTORITATS I PERSONAL

Número del document
:   1995/834775


Data del document
:   09-05-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 9 de maig de 1995, de la Direcció General de la Funció Pública, per la qual es convoca el concurs general de trasllats núm. 4/95-FE, per a la provisió de llocs de treball de naturalesa funcionarial, sector d'administració especial, grup A, llicenciatura en Ciències Físiques, tècnic mediambiental, i grup C, agent de qualitat ambiental.   
Vist que hi ha llocs de treball vacants del sector d'administració especial, grup A, llicenciatura en Ciències Físiques i tècnic mediambiental, grup C, agent de qualitat ambiental, la provisió dels quals s'ha d'efectuar mitjançant concurs, d'acord amb el que disposen el text refós de la Llei de la Funció Pública Valenciana i el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball, he resolt:  
Convocar concurs per a la provisió dels llocs de treball que es relacionen en l'annex II d'aquesta resolució, d'acord amb les següents bases:  
Primera. Participants  
A) Voluntaris. Podran participar en aquest concurs:  
1) Les funcionàries i els funcionaris de carrera dels grups A i C, sector d'administració especial, al servei de l'administració del Consell de la Generalitat Valenciana o al servei de les corporacions locals de la Comunitat Valenciana seleccionats pel sistema previst per l'article 10.1 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, que es troben en possessió d'algun dels títols següents:  
a) Per a llicenciatura en Ciències Físiques, llicenciat/ada en ciències físiques.  
b) Per a tècnic/a mediambiental, llicencia/ada en ciències experimentals o titulació tècnica superior i carnet de conduir B1.  
c) Per a agent de qualitat ambiental, títol de formació professional II. Salut ambiental (mòdul nivell III).  
I que es troben en qualsevol de les situacions administratives següents:  
- servei actiu   
a) amb destinació definitiva: sempre que hagen estat un mínim de dos anys en el lloc que ocupen en el moment de concursar, llevat dels supòsits assenyalats en l'apartat 5 de l'article 20 del text refós de la Llei de la Funció Pública Valenciana en la redacció donada per la Llei 5/l994, de 24 d'octubre (DOGV núm. 2.387, de 02.11.94).  
b) amb destinació provisional:  
- qualsevol de les situacions d'excedència voluntària. En el cas d'excedència voluntària per interès particular, si en la data d'acabament del termini de presentació d'instàncies han transcorregut dos anys des de la declaració en l'esmentada situació.  
- serveis especials.  
- serveis en altres administracions públiques.  
B) Forçosos. Són obligades a participar en aquest concurs:  
1) Les funcionàries i els funcionaris de carrera excedents forçosos i els suspensos que hagen acomplert el període de suspensió.  
2) Les funcionàries i els funcionaris de carrera reingressats amb destinació provisional, adscrits als llocs convocats.   
El personal a què fa referència aquest apartat que no participe en l'esmentat concurs serà declarat excedent voluntari.  
Segona. Presentació de sol·licituds  
Les sol·licituds, adaptades al model publicat en l'annex I, caldrà presentar-les en el termini de 20 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana, al Registre General de la Conselleria d'Administració Pública, carrer del Miquelet, número 5 (CP: 46940), València, als serveis centrals i territorials de les distintes conselleries o a les oficines públiques a què fa referència l'article 38.4 la Llei de Règim Jurídic de les Administracions Públiques i del Procediment Administratiu Comú.  
A la sol·licitud s'haurà d'adjuntar una fotocòpia del DNI de la persona qui ho sol·licita i una còpia de l'annex de la presa de possessió en el lloc de treball que ocupa actualment, o de la declaració en la situació administrativa corresponent.  
Tots els qui hi participen hauran de presentar, a més a més, aquells documents acreditatius de l'antiguitat, titulacions, grau personal reconegut, treball dut a terme, cursos de formació i perfeccionament, coneixements de valencià, coneixements d'idiomes comunitaris, i d'altres mèrits que vulguen al·legar. Si els mèrits que s'al·leguen ja consten en la Unitat de Registre de Personal, només caldrà esmentar-los en la sol·licitud, sense aportar els documents corresponents.  
Tercera. Llocs que es poden sol·licitar  
A) Les persones participants amb caràcter voluntari sol·licitaran, per ordre de preferència, els llocs de treball inclosos en l'annex II.  
B) Les persones participants amb caràcter obligatori hauran de sol·licitar, per ordre de preferència, tots els llocs de treball objecte d'aquesta convocatòria.  
Quarta. Barem de mèrits  
La valoració dels mèrits al·legats pels qui participen es farà d'acord amb el barem aprovat per Decret 117/1991, de 26 de juny, del Consell de la Generalitat Valenciana (DOGV núm. 1.577, de 2 de juliol de 1991, modificat pel Decret 176/93, de 28 de setembre, publicat en el Diari Oficial de la Generalitat Valenciana núm. 2.118, de 06.10.93.  
Cinquena. Puntuació mínima  
Per a l'adjudicació de les vacants caldrà que les persones aspirants arriben a la puntuació mínima assenyalada en el Decret 117/1991. En el cas que el lloc de treball convocat tinga mèrits preferents inclosos en la seua resolució de classificació, la persona aspirant que reunesca els esmentats mèrits preferents, tindrà prioritat en l'adjudicació sobre aquelles que no els reunesquen.   
No seran citats a l'entrevista preceptiva les persones aspirants que, després d'haver-les sumat els punts obtinguts a la màxima puntuació possible de l'entrevista, no assolesquen la puntuació mínima corresponent.  
Sisena. Comissió avaluadora  
L'avaluació dels mèrits serà feta per la comissió avaluadora integrada pels membres següents:  
Titulars:  
President: Sr. Guillermo Aranda Pardo, representant de la Direcció General de la Funció Pública.  
Vocales:  
- Sra. Pilar Urrutia Fuster, representant de Conselleria de Medi Ambient.  
- Sr. Juan Carlos Herrero de Lara, representant de la Conselleria de Medi Ambient.  
- Sr. Vicente Cerveró Rubio, representant del sindicat CSIF.  
- Sr. Antonio Ballester Potenciano, representant del sindicat UGT.  
- Sr. Benedicto Torres Caballer, representant del sindicat CCOO.  
Vocal secretari: Sr. Miguel Romero Garcia, representant de la Direcció General de la Funció Pública.  
Suplents:  
Presidenta: Sra. Isabel Blas Ferrer, representant de la Direcció General de la Funció Pública.  
Vocals:  
- Sr. Alejandro Molero Madero, representant de la Conselleria de Medi Ambient.  
- Sr. Enrique Pellicer Batiste, representant de la Conselleria de Medi Ambient.  
- Sr. Francisco González Millán, representant del sindicat CSIF.  
- Sra. Marisa Bueno Ortega, representant del sindicat UGT.  
- Sra. Patricia Callachan Pitlick, representant del sindicat CCOO.  
Vocal secretari: Sr. José M.ª Alba Gil, representant de la Direcció General de la Funció Pública.  
El funcionament de la comissió avaluadora s'adaptarà al que estableix la Llei de Règim Jurídic de les Administracions Públiques i del Procediment Administratiu Comú per als òrgans col·legiats, i actuarà com a secretaria d'actes una persona en representació de la Direcció General de la Funció Pública.   
Setena. Adjudicació de destinacions  
L'adjudicació de destinacions es farà d'acord amb l'ordre de la puntuació obtinguda per aplicació del barem assenyalat en la base quarta, sense perjudici del que disposa l'article 42 del text refós de la Llei de la Funció Pública Valenciana, en la redacció donada per la Llei 5/1994, de 24 d'octubre.  
La comissió avaluadora immediatament abans de redactar la proposta de resolució, manifestarà a les persones interessades al tauler d'anuncis dels serveis centrals de València i dels territorials de Castelló i Alacant de la Conselleria d'Administració Pública, les puntuacions adjudicades en les distintes fases de valoració del concurs.  
Les persones interessades podran al·legar i justificar, en un termini de 10 dies hàbils, allò que estimen pertinent davant la comissió avaluadora del concurs.  
Una vegada que la comissió haja redactat la proposta de resolució, amb les al·legacions i justificacions presentades, incloses les estimades com les desestimades, l'elevarà a la directora general de la Funció Pública, qui dictarà la resolució procedent del concurs.   
Vuitena. Resolució del concurs  
Aquesta convocatòria serà resolta per la Direcció General de la Funció Pública en un termini no superior a sis mesos, comptadors des de l'endemà a la data d'acabament del termini de presentació d'instàncies.  
Novena. Irrenunciabilitat de les destinacions  
1) Les persones participants podran desistir de la seua instància dins del termini de presentació d'aquestes. Transcorregut el dit termini no s'acceptarà cap desistiment i quedaran vinculats els qui participen al resultat del concurs, llevat del supòsit assenyalat en el paràgraf següent.  
2) La destinació adjudicada és irrenunciable, llevat de quan s'haja obtingut una altra destinació mitjançant convocatòria pública que haja estat publicada amb data anterior a l'adjudicació d'aquesta. En aquest cas, la persona interessada comunicarà a la Direcció General de la Funció Pública aquesta circumstància des de l'endemà de la publicació de la resolució d'aquest concurs en el DOGV fins a l'acabament del termini de presa de possessió.  
Deu. Cessament i presa de possessió  
En la resolució d'aquest concurs s'indicarà expressament la data de començament dels terminis de cessament i presa de possessió.  
Aquesta convocatòria, les bases i els actes administratius dictats en el seu desplegament, llevat de les actuacions del tribunal, podran ser impugnats per les persones interessades mitjançant la interposició, feta la comunicació preceptiva prèvia en aquesta Conselleria, del recurs contenciós administratiu, davant la sala corresponent del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquesta convocatòria en el Diari Oficial de la Generalitat Valenciana, o de la publicació dels actes subsegüents, segons corresponga.  
València, 9 de maig de 1995.- La directora general de la Funció Pública: Hortènsia Moriones Almaraz.